钦定古今图书集成/理学汇编/字学典/第142卷 > 宋许观东斋记事 > 《五音集韵序》唐·孙愐
## 钦定古今图书集成/理学汇编/字学典/第142卷 > 宋许观东斋记事 > 《五音集韵序》唐·孙愐

盖闻文字聿兴，《音韵》乃作。《仓颉》《尔雅》为首，《诗》《颂》次之，
则有《字统》《字林》《韵集》《韵略》，述作颇众，得失互分。惟陆
生《切韵》盛行于世。然隋珠尚颣，虹玉仍瑕，注有差错，
文复漏误。若无刊正，何以讨论？我国家偃武修文，大
崇儒术，置集贤之院，召才学之流，自开辟以来，未有
如今日之盛。上行下效，比屋可封，辄罄𫍲闻，敢补遗
阙，兼习诸书，具为训解。州县名号，亦据今时字体，从
木从“才。”著彳著“施殳”、“施攴”、“安参”、安禾，并悉具言，庶
无纰缪。其有异闻奇怪，传说姓氏，原田土地物产，山
河草木、鸟兽虫鱼，备载其闲，皆引凭据，随韵编纪。添
彼数家，勒成一书，名曰《唐韵》，盖取《周易》《周礼》之义也。
及案《三仓》《尔雅》《字统》《字林》《说文》《玉篇》《石经》《声韵》《声谱》，
《九经》诸子，《史》《汉》《三国志》，晋宋后魏、周隋陈宋两《齐书》，
《本草》《姓苑》《风俗通》、“《古今注》，贾摰《姓氏英贤传》，王僧孺
《百姓谱》，《周何洁集》《文选》诸集，《孝子传》《舆地志》，及武德
已来创置，迄开元三十年，并列注中等。”夫舆诵流汗
交集，愧以上陈天心。又有元清子吉成子者，则汝阳
侯荣之曾孙，卓尔好古，博通内外。遁禄岩岭，吐纳自
然。抗志钤键，栖神梵宇，淡泊无事，希夷绝尘。倏忽风
云，“灵焰怡怿。考穷史籍，广览群书，欲令清浊昭然。学
之者有终日而忘食，有连宵而不寐。”案《搜神记》《精怪
图》《山海经》《博物志》《四夷传》，《大荒经》，《南越志》，《西域记》，《汉
纂》《药论论》，《证俗方言》，《御览》“《字府》及九经三史诸子中
遗漏要字，训义解释，多有不载，必具言之。仔细研穷，
究其巢穴，澄凝微思，郑重详审，轻重斯”分，不令慁糅，
缄之金匮，珍之宝之而已哉，宁辞阻险，敢不躬谈？一
诉愚心，克谐雅况。依次编纪，而不别番。其一字数训，
则执优而尸之，劣而副之。其有或假，不失元本。以四
声寻译，冀览者去疑，宿滞者豁如也。又纽其唇、齿、喉、
舌、牙部，仵而次之，有可纽不可行，及古体有依纳之
音，并采以为证，庶无壅“而昭其凭。”起终五年，精成一
部，前后总加四万二千三百八十三言。仍篆隶石经，
勒存正体，幸不讥繁。于时岁次辛卯，天宝十载也。